A sidra (d'o latín < SICERA) ye una bebida alcoholica de baixa gradación (entre 2 y 8º) feita con o suco fermentato d'a manzana. Se tracta d'una bebida muito espardita per tot lo mundo, asinas en Europa se troba en muitos estatos: Alemanya, Francia (Bretanya, Normandía y País Basco), Espanya (Asturias, Cantabria y País Basco), Italia (Piemont), Escocia y Anglaterra. En America tamién se fa en bellas rechions de diferents países, posiblement per l'influencia d'a inmigración espanyola d'o sieglo pasato: per eixemplo en Mexico, en as ciudatz de Huejotzingo y Zacatlán, d'o estau de Puebla y en Archentina, sobretot en as provincias de Rio Negro, San Juan y Santa Fe.